Чисто - Удобно - Комуникативно място
Роберт е отличен хазяин - дава точни инструкции за чекирането и отговаря бързо при възникнали въпроси. Всичко е както е описано и показано на снимките. Мястото е перфектно за отсядане на един човек. Апартаментът е малък, едностаен, кокетен, със съвременни мебели, много чист, обезпечени хавлии и чаршафи, достъп до безжичен интернет, телевизор с международни канали. Намира се на трети последен етаж в сградата с достъп чрез асансьор или стълбище. Въпреки че сградата се намира на оживен булевард, стаята гледа към вътрешен двор, така че не се чува шум изобщо. Отоплението е на радиатор през зимните дни, но липсва климатик за горещите дни през лятото. На етажа се намира и общ кухненски бокс с хладилна витрина, а на първи етаж се намират сейфове.
Сградата се намира на много комуникативно място - транспортен възел с железопътна гара, голяма спирка на градски транспорт и спирка на метрото (чрез която имате лесен достъп до летището, комбинирайки я с един от двата автобуса които тръгват от него). Централните забележителности са на два до три километъра пеша или пет минути с обществен транспорт.
Кварталът е доста оживен и пълен с бирарии, ресторанти и магазини. Наблизо се намира и музей на известна пражка пивоварна, който може да бъде посетен.
Ако сте сами и имате нужда от уединение - това е перфектното място за вас!